b"\n_START_ARTICLE_\nArdu\xc3\xad II d'Ivrea\n_START_SECTION_\nBiografia\n_START_PARAGRAPH_\nDespr\xc3\xa9s de l'excomuni\xc3\xb3 del seu pare el 997 a causa de l'assassinat del bisbe de Vercelli, els bisbes van fomentar molts problemes i disturbis en el marquesat perqu\xc3\xa8 a la poblaci\xc3\xb3 i als magnats no els agradava gens estar sota el govern d'un excomunicat. Aix\xc3\xad que el 999 el seu pare el va anomenar legalment marqu\xc3\xa8s d'Ivrea, encara que era aquell el que continuava mantenint el poder a la regi\xc3\xb3._NEWLINE_Despr\xc3\xa9s de la mort del seu pare el 1015 la marca d'Ivrea va ser suprimida i va quedar dividida en nombrosos comtats i comunes, i el comte Ardu\xc3\xad i els seus germans Ot\xc3\xb3 i Guiu van recon\xc3\xa8ixer l'autoritat del marqu\xc3\xa8s de Tor\xc3\xad, Ulric Manfred II, passant Ivrea a ser un comtat de la marca de Tor\xc3\xad. Ardu\xc3\xad va conservar el poder per\xc3\xb2 ja no fou reconegut com a marqu\xc3\xa8s d'Ivrea, sin\xc3\xb3 com a comte d'Ivrea i de Pombia, encara que va conservar el t\xc3\xadtol de pr\xc3\xadncep de Gramellina que li havia donat el seu pare quan era rei._NEWLINE_El 1036 Arduino va obtenir del bisbe Ubald de Cremona un feu al sud de B\xc3\xa8rgam, amb la qual cosa refor\xc3\xa7ava la seva autoritat en aquest territori._NEWLINE_La seva descend\xc3\xa8ncia va donar origen a diverses branques de pr\xc3\xadnceps i comtes del Canavese: San Martino d'Aglie, Lorenzato, Parella,Strambino, Colloretto i els comtes de Valperga di Masino, Masino, Caluso i Biandrate."